НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/259-15

16. јуна 2015. године

Б е о г р а д

**З А П И С Н И К**

**42. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 16. ЈУНА 2015. ГОДИНЕ**

Седница је почела у 9,30 часова.

Седници је председавао Петар Петровић, председник Одбора.

Седници су присуствовали чланови Одбора: Биљана Илић Стошић, Биљана Савовић, Мирјана Андрић, Олгица Батић, Живан Ђуришић, Драган Пауновић, Мехо Омеровић, Тања Томашевић Дамњановић, Милетић Михајловић, Ласло Варга и Велинка Тошић.

Седници нису присуствовали чланови Одбора: Александар Мартиновић, Неђо Јовановић, Владимир Ђукановић, Јован Марковић, Балша Божовић, нити њихови заменици.

Седници су, као повереници предлагача закона, присуствовали: Предраг Марић, помоћник министра унутрашњих послова - начелник Сектора за ванредне ситуације, и Ђорђе Кардум, помоћник начелника Управе за управљање ризиком у Министарству унутрашњих послова.

На предлог председника Одбора утврђен је следећи

Д н е в н и р е д :

1. Разматрање Предлога закона о изменама и допунама Закона о министарствима, који је поднела Влада (број 02-1595/15, од 11. јуна 2015. године), у начелу;
2. Разно.

Пре преласка на рад по утврђеном дневном реду усвојени су, без примедаба, записници са 40. и 41. седнице Одбора.

**Прва тачка дневног реда:** **Разматрање** **Предлога закона о** **изменама и допунама Закона о министарствима у начелу**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о министарствима у начелу.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разно**

Председник Одбора обавестио је чланове Одбора да ће се на наредној седници Одбора, која ће се одржати у четвртак, 18. јуна 2015. године, размотрити предлог да се за члана Одбора Агенције за борбу против корупције изабере Вида Шкеро, који су поднели Заштитник грађана и Повереник за приступ информацијама од јавног значаја и заштиту података о личности на основу члана 9. Закона о Агенцији за борбу против корупције.

Током идуће недеље Одбор би требало да утврди и предлоге закључака поводом годишњих извештаја о раду Заштитника грађана, Повереника за приступ информацијама од јавног значаја и заштиту података о личности и Агенције за борбу против корупицје, који су разматрани на претходним седницама Одбора.

Седница је завршена у 9,40 часова.

СЕКРЕТАР ПРЕДСЕДНИК

Љиљана Милетић Живковић Петар Петровић